text: I chok efter sygehus-fald: Troede min far var i gode hænder
  19 november 2014 kl. 17.54
  Lørdag aften faldt en 82-årig mand 5-7 meter ned fra 2. sal på sygehuset Sønderborg. Hør datteren fortælle om de forfærdelige døgn, de har fulgt efter.
  Lørdag aften fik Lisa Käte Brøndberg fra Arnum et opkald fra sygehuset i Sønderborg, hvor en sygeplejerske kunne fortælle, at hendes far var blevet indlagt meget konfus og ikke viste hvor han var. Han kunne dog huske sit cpr-nummer:
  - Det er jeg glad for at høre, at han er i gode hænder, svarede Lisa Käte Brøndberg.
  Derefter gik der blot halvanden time, hvorefter hun modtog et nyt opkald fra sygehuset. Denne gang med beskeden om, at hendes far var hoppet ud af vinduet.
  Hendes far er nu indlagt i kritisk tilstand på OUH.
  I dag beskriver datteren det overfor TV SYD som at gå rundt en glasboble. Hør udvalgte interviewklip med Lisa Käte Brøndberg her. Varighed 2.13
  